[{"text_idx": "#000005", "text": "Mae Bwrdd y Cyfarwyddwyr yn gweithredu i wneud penderfyniadau corfforaethol, gyda Chyfarwyddwyr Anweithredol a Gweithredol yn aelodau llawn a chyfartal ac yn rhannu cyfrifoldeb corfforaethol dros y penderfyniadau y mae'n ei wneud."}, {"text_idx": "#000006", "text": "Yn benodol, mae'r Bwrdd Cyfarwyddwyr yn gyfrifol am gyfeiriad strategol, fframwaith llywodraethu, diwylliant sefydliadol a datblygu, datblygu perthynas gref a\u0302 rhanddeiliaid allweddol a phartneriaid a chyflwyno nodau ac amcanion Iechyd Cyhoeddus Cymru."}, {"text_idx": "#000009", "text": "Mae Rheolau'r Bwrdd yn gosod yr ymddygiadau a ddisgwylir gan holl aelodau\u2019r Bwrdd a\u2019r mynychwyr, wrth i'r Bwrdd/Pwyllgorau weithredu eu ro\u0302l stiwardiaeth a chymryd yr awenau wrth hyrwyddo gwerthoedd a safonau ymddygiad y sefydliad a'i staff."}, {"text_idx": "#000010", "text": "Mae'r bwrdd wedi ymrwymo i weithredu yn y ffordd fwyaf tryloyw, agored ac atebol ag sy'n bosibl. Weithiau bydd rhywfaint o fusnes y sefydliad yn cael ei ystyried yn fwy priodol mewn sesiwn breifat; bydd hyn yn sicrhau nad yw'r busnes sy'n cael ei ystyried yn destun rhagfarn a allai achosi niwed diangen ar y cyhoedd, a bydd hefyd yn sicrhau na fydd unrhyw ddylanwad annheg i'r cyhoedd yn digwydd. Mae'r Protocol ar gyfer Neilltuo Materion i Gyfarfod Preifat o\u2019r Bwrdd (neu Bwyllgor) wedi'i gymeradwyo gan y Bwrdd i helpu i nodi'r rhesymau sy'n fwyaf tebygol o fod yn berthnasol i ddeunydd a ystyrir gan y Bwrdd (neu'r pwyllgor) mewn sesiwn breifat."}]